Blakstad kraftverk (Asker)

Blakstad kraftverk var en liten kraftstasjon nedenfor Åby mølle på Blakstad i Asker, først anlagt av apoteker Bernt Anton Maschmann i 1904 for å hente kraft fra Blakstadelva til lokal bruk. 

Det var installert to francisturbiner med likestrømsgenerator på 30 kW. Vannspeilet på Åbydammen lå rundt 35 moh, mens kraftstasjonen ligger på rundt 11 moh, på nordsiden av elva 275 meter nedenfor dammen.

Etter Maschmanns død i 1901 ble gården solgt til Akershus Amt for etablering av Blakstad sykehus. Tilgangen på vann og kraft fra elven var en viktig grunn til at institusjonen havnet på Blakstad. 

Til tross for at kraftstasjonen ble oppgradert var kapasiteten snart for liten til å dekke sykehusets voksende behov. Sykehuset ble få år etter tilkoblet det kommunale kraftnettet. Kraftstasjonen skal likevel ha vært i drift til ut på 1970-tallet. Etter nedstengningen ble huset tømt for teknisk utstyr, og tatt i bruk av det lokale speiderlaget.

Kilder
 
 
 
 
 
 
 Informasjonplakat på bygningen.

Kraftverk i Asker
Kulturminner i Asker
Kraftverk etablert i 1900
Askervassdraget
Tidligere kraftverk i Viken